open-index/open-wikipedia-markdown huggingface dataset:
Արտաշես Էմին

**Արտաշես Գևորգի Էմին** (), հայ թարգմանիչ։ Հայաստանի գրողների միության անդամ (1991)։ Հայաստանի մշակույթի վաստակավոր գործիչ (2015)։

ՓԱՍՏԵՐ

Արտաշես Էմինը ունի դուստր, որի անունը Արմինա է:

## Կենսագրություն
Արտաշես Էմինը ծնվել է 1961 թվականին Երևանում՝ բանաստեղծ Գևորգ Էմինի ընտանիքում։ Ավարտել է Երևանի պետական համալսարանի բանասիրական ֆակուլտետը, այնուհետև՝ ասպիրանտուրան։ Եղել է Երևանի պետական համալսարանի Վիլյամ Սարոյանի անվան կենտրոնի վարիչ, Զորյան ինստիտուտի բանավոր ժառանգության հավաքի հայաստանյան ծրագրերի համակարգող։
Դասավանդել է ԱՄՆ Միչիգանի և Հարվարդի համալսարաններում։ 1996 թվականից «Բաբելոն» թարգմանչական գործակալության սեփականատերն է։

Արտաշես Էմինի թարգմանությունները տպագրվել են հայկական հանդեսներում և մամուլում՝ «Գարուն», «Արտասահմանյան գրականություն», «Ուրարտու» և այլն։ Թարգմանել է անգլերենից հայերեն, անգլերենից ռուսերեն, հայերենից անգլերեն։ Արտաշես Էմինի թարգմանությամբ «Ուրարտու» թերթում տպագրվել է ամերիկացի գրող Թրևանյանի «Շիբումի» վեպը։

## Թարգմանություններ

* XX դարի արտասահմանյան արձակ։ Հատոր 1. Անգլո-ամերիկյան պատմվածք (Ժողովածու) /Կազմ՝ Ա. Ո. Խաչատրյան.- Երևան։ Երևանի համալս. հրատ., 1984.- 574 էջ.- (Ուսանողի գրադարան).- Բովանդ-ից՝ Բենեթ Սթեֆան Վինսենթ. Դենիել Վեբսթրն ու սատանան։
* Անկախության և անցումային 10 տարիները Հայաստանում։ Մարդկային զարգացման ազգային զեկույց. Հայաստան 2001 /Թարգմ.՝ Ա. Էմին և ուրիշն.- Ա. տ.: Ա. հ., Ա. թ.- 171 էջ։
* Ավետիսյան Նարեկ։ Սիմուլակրում /Թարգմ.՝ Ա.Էմին, Է.Պալասանյան.- [Երևան։ 2011].- 46 էջ։
* Ափդայք Ջոն։ Ս.: [Վեպ].- Երևան։ Անտարես, 2021.- 288 էջ.- (Oտարգիր)։
* Գոլդինգ Վիլյամ։ Ճանճերի տերը.- Երևան։ Խորհրդային գրող, 1990.- 378 էջ։ Վերատպությունը տե՛ս Ճանճերի տերը։ Քրիսթըֆըր Մարթին երկու մահը.- Երևան։ Անտարես, 2016.- 384 էջ; Ճանճերի տերը։ Վեպ.- Երևան։ Անտարես, 2016.- 232 էջ.- (Նոբելյան մրցանակակիրներ)։
* Հինգ վիպակ.- Երևան։ Ապոլոն, 1991.- 286 էջ.- (Գարուն 6).- Բովանդ-ից՝ Օրվել Ջորջ. Անասնաֆերմա։
* Մարմին։ Նոր պատկերային արվեստը Հայաստանում.- Երևան։ Հայաստան, 2010.- 107 էջ։
* Էդգար Պո։ Անուրջներ և մղձավանջներ։ Պատմվածքներ.- Երևան։ Սովետական գրող, 1983.- 154 էջ։ Վերատպությունը տե՛ս Անուրջներ և մղձավանջներ։ Պատմվածքներ.- Երևան։ Անտարես, 2022.- 303 էջ։
* Սաղաթելյան Միխայիլ։ Ճամփորդություն իմպերիալիզմի մեջ.- Երևան։ Հայաստան, 1989.- 74 էջ։
* Սարյանը և Եգիպտոսը /Կազմ.՝ Շ. Խաչատրյան.- Կահիրե։ Տպ. Նուպար, 2001.- 24 չհ. թերթ.- Տեքստը՝ հայերեն և անգլերեն։
* Ուիլյամ Սարոյան։ Մարդկության տունը։ Պատմվածքներ.- Երևան։ Երևանի համալս. հրատ., 2008.- 387 էջ.- Բովանդ.-ից՝ Կրկեսը։
* Վայլդեր Թորնթըն։ Սուրբ Լուիս արքայի կամուրջը.- Երևան։ Անտարես, 2021.- 202 էջ.- (Օտարգիր)։
* Ջորջ Օրվել։ Անասնաֆերմա։ Վիպակ.- Երևան։ Անտարես, 2013.- 152 էջ։ Վերատպությունը տե՛ս Անասնաֆերմա։ Վիպակ.- Երևան։ Անտարես, 2018.- 108 էջ։

## Ծանոթագրություններ

Կատեգորիա:Անգլերենից հայերեն թարգմանիչներ
Կատեգորիա:ԵՊՀ բանասիրական ֆակուլտետի շրջանավարտներ
Կատեգորիա:ՀՀ մշակույթի վաստակավոր գործիչներ
Կատեգորիա:Հայ թարգմանիչներ
Կատեգորիա:Հայաստանի գրողների միության անդամներ
Նարինե Անանիկյան

**Նարինե Անանիկյան** (), հայ օպերային երգչուհի (մեցցո-սոպրանո)։

## Կենսագրություն
Նարինե Անանիկյանը ծնվել է Երևանում։ Սովորել է Ռոմանոս Մելիքյանի անվան երաժշտական ուսումնարանում, որից հետո ուսումը շարունակել է Կոմիտասի անվան պետական կոնսերվատորիայում։

2001 թվականից՝ Ա․ Սպենդիարյանի անվան օպերայի և բալետի ազգային ակադեմիական թատրոնի մեներգչուհի։

Հանդես է եկել Հայաստանի ազգային ֆիլհարմոնիկ նվագախմբի, Հայաստանի պետական ակադեմիական երգչախմբի, Կամերային երգչախմբի և նվագախմբի, «Սերենադ» և «Տաղարան» համույթների հետ, նաև ԱՄՆ-ից, Գերմանիայից, Շվեյցարիայից, Ռուսաստանից հրավիրված դիրիժորների հետ։ Մասնակցել է Սանկտ Պետերբուրգի «Սպիտակ գիշերների աստղեր», «Պլատոնովյան», «Ամերիկա-Հայաստան. երաժշտությունն այսօր», Լիբանանի Բեյթեդդին և այլ փառատոների։

## Դերերգեր

## Փառատոններ
* Սանկտ-Պետերբուրգի «Սպիտակ գիշերների աստղեր» փառատոն
* «Պլատոնովյան» փառատոն
* «Ամերիկա-Հայաստան. երաժշտությունն այսօր» փառատոն
* Լիբանանի Բեյթեդդին փառատոն

## Ծանոթագրություններ

## Արտաքին հղումներ
* Նարինե Անանիկյան | Elite Show 

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ օպերային երգչուհիներ
Արմեն Բադալյան

**Արմեն Բադալյան** (), հայ օպերային երգիչ (տենոր)։

## Կենսագրություն
Արմեն Բադալյանը ծնվել է 1980 թվականին Էջմիածին քաղաքում։ 2000-2005 թվականներին սովորել է Երևանի Կոմիտասի անվան պետական կոնսերվատորիայում։

2012-2014 թվականներին հանդես է եկել Վոլգոգրադի երաժշտական թատրոնում, որտեղ Վերդիի «Տրավիատա» օպերայում կատարել է Ալֆրեդի դերերգը։

2005 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ։

## Դերերգեր

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ տենորներ
Կատեգորիա:Հայ օպերային երգիչներ
Lazzaro

**Lazzaro** (), հայ երաժշտական պրոդյուսեր։ Պրոդյուսերը համագործակցել է մի շարք հայ, հույն և ռուս երաժիշտների հետ, ինչպիսիք են՝ Իվետա Մուկուչյանը, Սիրուշոն, Սոֆի Մխեյանը, Նյուշան, Սակիս Ռուվասը և ուրիշներ։

## Սկավառակագրություն
### Սինգլներ
#### Որպես գլխավոր երաժիշտ

#### Համագործակցության սինգլներ

## Պարգևներ և նոմինացումներ

## Ծանոթագրություներ

Կատեգորիա:Ապրող անձինք
Կատեգորիա:Կոմպոզիտորներ այբբենական կարգով
Կատեգորիա:Հայ երաժիշտներ
Կատեգորիա:Հայ պրոդյուսերներ
Տիգրան Կոնինյան

** Տիգրան Կոնինյան** (), հայ օպերային երգիչ (տենոր)։

## Կենսագրություն
Տիգրան Կոնինյանը ծնվել է 1975 թվականի մայիսի 4-ին Երևանում։ Ավարտելով Երևանի Ա. Բլոկի անվան միջնակարգ դպրոցը՝ 1993 թվականին ընդունվում է Երևանի Կոմիտասի անվան կոնսերվատորիա, որն ավարտում է 1999 թվականին։ 2004-2006 թվականներին ուսումը շարունակում է կոնսերվատորիայի ասպիրանտուրայում։

2003 թվականից՝ Ա․ Սպենդիարյանի անվան օպերայի և բալետի ազգային ակադեմիական թատրոնի մեներգիչ։ 2007 թվականից՝ նաև Հայաստանի պետական ակադեմիական երգչախմբի մենակատար։

## Դերերգեր

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ օպերային երգիչներ
Լատվիայի բանկ

**Լատվիայի բանկ**, Լատվիայի կենտրոնական բանկ։ Բանկի գլխամասը գտնվում է Ռիգայում՝ Քրիշյանա Բալդեմարա փողոցի ա հասցեյում։

Բանկը, ազգային օրենսդրության համաձայն, իրականացնում է ֆինանսական կարգավորիչի հիմնական գործառույթները։ Բանկը պատասխանատու է ազգային արժույթի կայունության պահպանման համար, իրականացրել է լատվիական դրամական միավորի հարցը։ Բանկի գործունեության վերահսկումը իրականացնում Լատվիայի խորհրդարանը։

## Պատմություն
Լատվիայի բանկը հիմնադրվել է 1922 թվականի սեպտեմբերի 7֊ին որպես երկրի կենտրոնական բանկ։ Լատվիայի ԽՍՀՄ֊ին միանալուց հետո, 1940 թվականաի հոկտեմբերի10֊ին բանկը լուծարվեց, նրա գործառույթները կատարում էր ԽՍՀՄ պետական բանկի Լատվիայի հանրապետական գրասենյակը։ Ֆաշիստական օկուպացիայի տարիներին Լատվիայի բանկը վերսկսել է իր աշխատանքը, սակայն չի զբաղվել ազգային արժույթի հարցով։

1990 թվականի մարտի 2֊ին Լատվիայի ՍՍՀ Գերագույն խորհուրդը ընդունեց բանկերի մասին օրենք, որի համաձայն ստեղծվել է հանրապետական կենտրոնակն բանկը։ Այնուամենայնիվ, ազգային բանկի գործառույթները  ամբողջությամբ սկսվեց կիրառվել 1991 թվականի աշնանը Լատվիայի անկախության հռչակումից հետո։ Լատվիայի բանկը ընդգրկել է ԽՍՀՄ պետական բանկի հանրապետական բանկը (ստեղծվել է 1987 թվականին՝ Պետական բանկի ազգային մասնաճյուղի հիման վրա)։

2004 թվականի մայիսի 1֊ին Լատվիայի Եվրամիությանը անդամակցելու կապակցությումբ Լատվիայի բանկը մտել է կենտրոնական բանկերի եվրոպական համակարգ։

## Սեփականատերեր և կառավարում
Բնակի սեփականատերը լատվիական պետությունն է։

Նախագահը Իլմար Ռիմշևիչն է։ Ընտրվել է 2001 թվականի դեկտեմբերի 20֊ին, նախկինում եղել է պատգամավոր։

## Գործունեություն
Բացի Ռիգայոմ գտնվող կենտրոնական բանկից Լատվիան ունի նաև 3 մասնաճյուղ՝ Դաուգավպիլսում, Ռեզեկնեյում, Լիեպայայում։

### Կարողության ցուցանիշներ
Բանկի ակտիվները 2008 թվականի դեկտեմբերի 31֊ի դրությամբ կազմել են 3,41 միլիարդ լատվիական դրամ (2007 թվականի դեկտեմբերի 31-ի դրությամբ 2.85 միլիարդ լատվիական դրամ)։

## Ծանոթագրություններ

## Արտաքին հղումներ
* Բանկի պաշտոնական կայք 

Կատեգորիա:1922 հիմնադրումներ
Կատեգորիա:Բանկեր այբբենական կարգով
Կատեգորիա:Կենտրոնական բանկեր
Պաբլո Լառաին

**Պաբլո Լառաին** (, )՝ չիլիացի ռեժիսոր և պրոդյուսեր։

## Կենսագրություն
Պաբլո Լառաին ծնվել է 1976 թվականին։ Նրա հայրը՝ քաղաքական գործիչ Էռնան Լառաինն է, մայրը՝ Մագդալենա Մատեն, ով նույնպես զբաղվում է քաղաքականությամբ։
Առաջին լիամետրաժ ֆիլմը դուրս է եկել 2006 թվականին և կինոփառատոններում արժանացել է մի շարք մրցանակների։ «Ոչ»–ը նրա չորրորդ ֆիլմն է, գլխավոր դերերում է Գաել Գարսիա Բեռնալ, դուրս է եկել 2011 թվականին։ Ֆիլմը ցուցադրվել է Կաննի կինոփառատոնում, որտեղ ստացել է արտ–կինո մրցանակը։ Բացի այդ, ֆիլմն առաջադրվել է «Օսկար» մրցանակին լավագույն օտարալեզու ֆիլմի համար։
մինի|ձախից

Վենետիկի 70-րդ կինոփառատոնում Լառաինն ընտրվել է որպես ժյուրիի անդամ։

## Ֆիլմագրություն
### Ռեժիսոր
* Փախուստ (2006)
* Թոնի Մաներո (2008)
* Բացահայտում (2010)
* Ոչ (2011)
* Ակումբ (2015)
* Ներուդա (2016)
* Ջեքի (2016)

### Պրոդյուսեր
* 4:44 Երկրագնդի վերջին օրը (2011)
* Վագրի տարի (2011)
* Վայրի կատվիկ (2012)
* Գլորիա(2013)
* Զզվելի երեխա (2015)

## Ծանոթագրություններ

## Արտաքին հղումներ
* 
* "All Of It Is True" An Interview with Pablo Larrain 
* Cinema Today: A Conversation with Thirty-Nine Filmmakers from Around the World By Elena Oumano
* "When the Copywriter is the Protagonist. History and Intermediality in Pablo Larraín's 'No'", in "Acta Universitatis Sapientiae, Film and Media Studies", Volume 12, 2016

Կատեգորիա:Հեռուստատեսային պրոդյուսերներ
Կատեգորիա:Չիլիացի կինոռեժիսորներ
Կատեգորիա:Չիլիացի պրոդյուսերներ
Կատեգորիա:Չիլիացի ռեժիսորներ
Ռամանայի ամրոց (Ադրբեջան)

**Ռամանայի ամրոց** (), ամրոց, որը գտնվում է Ադրբեջանական Հանրապետության մայրաքաղաք Բաքվի Ռամանա գյուղում։ Կառուցվել է 14-րդ դարում։ Ամրոցը քառանկյունն է։ Բերդի բարձրությունը կազմում է 15 մետր։ Կենտրոնում գտնվող  Աշտարակը 15 մետր բարձրության վրա է։ Ամրոցը չորս հարկ է։

## Ռամանայի ամրոց ֆիլմերում
Ռամանայի ամրոցը օգտագործվել է «Քոռոկլու», «Նասիմի» և «Բաբեկ» ֆիլմերում։ Ամրոցը վերականգնվել է 1950 թ. «Քոռոկլու» ֆիլմի նկարահանման ընթացքում։ Այդ ժամանակ ամրոցը փլուզված վիճակում էր։ Հետագայում վերականգնվել է էականորեն։

## Ճարտարապետական առանձնահատկություններ
Աշտարակի ձախ կողմում երկու աստիճան կա։ Դրանցից մեկի հետ հնարավոր է բարձրանալ միջանցք։ Ռամանայի ամրոցը պատկանում է Շիրվան-Աբշերոնի ճարտարապետական դպրոցին։ Բերդի բարձրությունը կազմում է 15 մետր։ Ամրոցը ներսից բաժանված է 5 հարկաշարքերի։ Ռամանայի ամրոցը շատ նման է Աբշերոնի մյուս ամրոցներին։ Ռամանայի ամրոցը նման է Մարդակյանի ամրոցին։ Ռամանայի ամրոցը գտնվում է ժայռոտ լանջերին։

## Տես նաև
* Քառանկյուն ամրոց (Ադրբեջան)

## Ծանոթագրություններ

## Արտաքին հղումներ
* Ադրբեջանի Ռամանայի ամրոց

Կատեգորիա:Ամրոցներ այբբենական կարգով
Կատեգորիա:Ադրբեջանի ամրոցներ
Կատեգորիա:14-րդ դարի հիմնադրումներ
Սիրանուշ Սահակյան

**Սիրանուշ Ստեփանի Սահակյան** (), հայ իրավաբան, Բարձրաստիճան պաշտոնատար անձանց էթիկայի հանձնաժողովի նախկին նախագահ։

## Կենսագրություն
Սիրանուշ Սահակյանը ծնվել է 1983 թվականին Երևանում։ 2000-2004 թվականներին սովորել է Երևանի պետական համալսարանի իրավաբանական ֆակուլտետի իրավագիտության բակալավրիատում, 2004-2006 թվականներին՝ ԵՊՀ իրավաբանական ֆակուլտետի մագիստրատուրայում՝ «Միջազգային հանրային իրավունք» մասնագիտացմամբ, 2006-2007 թվականներին՝ Էսսեքսի համալսարանի (Միացյալ Թագավորություն) իրավաբանական ֆակուլտետի մագիստրոս՝ «Մարդու իրավունքների միջազգային իրավունք» մասնագիտացմամբ։ 2009 թվականից մինչև օրս ԵՊՀ իրավաբանական ֆակուլտետի հայցորդ է` միջազգային իրավունք մասնագիտացմամբ։

## Աշխատանքային գործունեություն
2003-2005 թվականներին եղել է «Ժողովրդավարություն» հասարակական կազմակերպության իրավախորհրդատու-հետազոտող, 2005-2008 թվականներին՝ ՀՀ արդարադատության նախարարության աշխատակազմի մարդու իրավունքների եվրոպական դատարանի հետ կապերի վարչության կրտսեր, այնուհետև առաջատար մասնագետ,
2007 թվականին՝ Անցումային արդարադատության միջազգային կենտրոնի հետազոտող, 2008 թվականին՝ «Զոհրաբյան և գործընկերներ» իրավաբանական ընկերության միջազգային բաժնի ղեկավար, 2008-2009 թվականներին՝ ԵԱՀԿ/ԺՀՄԻԳ-ի Դատավարությունների մոնիթորինգային ծրագրի ղեկավար, 2009 թվականին՝ Եվրոպական ուսումնասիրությունների կենտրոնի փորձագետ, 2010 թվականին՝ Միավորված ազգերի կազմակերպության մանկական հիմնադրամի իրավախորհրդատու, 2011 թվականին՝ ԵԱՀԿ/ԺՀՄԻԳ-ի վարչական իրավունքի փորձագետ, 2010-2012 թվականներին՝ «Քաղաքացիական հասարակության ինստիտուտ» հասարակական կազմակերպության իրավախորհրդատու, 2010-2012 թվականներին՝ «Լեգելատա» իրավաբանական ընկերության գործընկեր-փաստաբան, 2009-2013 թվականներին՝ «Իրավունքների պաշտպանություն առանց սահմանների» հասարակական կազմակերպության հիմնադիր նախագահ։ 2013 թվականի ապրիլի 4-ից մինչև 2013 թվականի դեկտեմբերի 30-ը եղել է ՀՀ Նախագահի ռեֆերենտ, 2014 թվականի հունվարի 9-ին նշանակվել է Բարձրաստիճան պաշտոնատար անձանց էթիկայի հանձնաժողովի նախագահ։

## Գիտա-կրթական գործունեություն
2009-2013 թվականներին դասավանդել է Եվրոպական ուսումնասիրությունների կենտրոնում, 2012-2013 թվականներին՝ ՀՀ փաստաբանների դպրոցում, 2007 թվականից դասավանդում է ԵՊՀ իրավաբանական ֆակուլտետի Եվրոպական և միջազգային իրավունքի ամբիոնում։

Հեղինակ և համահեղինակ է բազմաթիվ աշխատությունների և գիտական հոդվածների, ինչպես նաև «Aggravates state responsibility and Obligations erga omnes» մենագրության։

## Պարգևներ
* «Հայրենիքին մատուցած ծառայությունների համար» 2-րդ աստիճանի մեդալ, 2017 թ.

## Ծանոթագրություններ

Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Կատեգորիա:ԵՊՀ իրավաբանական ֆակուլտետի դասախոսներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Հայ իրավաբաններ
Կատեգորիա:Հայ պետական գործիչներ
Դավիթ Բաբայանց

**Դավիթ Բաբայանց**, հայ օպերային երգիչ (բարիտոն)։

## Կենսագրություն
Դավիթ Բաբայանցը ծնվել է Երևանում։ Սովորել է Երևանի Գեղարվեստի ակադեմիայում, այնուհետև շարունակել է ուսումը Երևանի Կոմիտասի անվան պետական կոնսերվատորիայում՝ Կոնստանտին Սիմոնյանի դասարանում։ Վերապատրաստվել է Իտալիայում՝ Պեսսարոյի «Տեբալդի-Դել Մոնակո» և «Ռոսսինիանա» ակադեմիաներում։ 2005 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մենակատար։ Հանդես է գալիս իտալական, հայկական, ռուսական խաղացանկի առաջատար դերերում։

2011 թվականին մասնակցել է Իտալիայի Բուսսետո քաղաքում անցկացվող «Վերդիական ձայներ» միջազգային մրցույթին, որտեղ ճանաչվել է լավագույն բարիտոն։ Մրցույթից հետո հրավիրել են մասնակցելու Վերդիի տան առջև բեմադրված «Տրավիատա» ներկայացմանը։ Նույն թվականին Իտալիայի Վերոնա քաղաքում արվեստների ինստիտուտի միջազգային մրցույթում ճանաչվել է հաղթող։

2012 թվականին Վերոնայի «Տեատրո ֆիլարմոնիկո»-ի կողմից հրավեր է ստացել մասնակցելու «Աիդա» օպերայի համերգային կատարմանը։ Կանադայի Տորոնտո քաղաքում Պուչինիի «Տոսկա» օպերայում կատարել է Սկարպիայի դերերգը։ Հաջորդ տարի՝ 2013 թվականին, մասնակցել է Արենա դի Վերոնայի հոբելյանական 100-րդ թատերաշրջանի «Տրավիատա» ներկայացմանը՝ կատարելով Ժերմոնի դերերգը։ Պլասիդո Դոմինգոյի հետ մասնակցել է նաև «Վերդի-Վագներ» գալահամերգին՝ Դանիել Հարդինգի ղեկավարությամբ։ Հանդես է եկել «Օպերա սառւյցի վրա» համերգ-շոուում։

2014 թվականին Վերոնայի Տեատրո Ֆիլհարմոնիկոյում կատարել է Պուչինիի «Մեսսա դի Գլորիա»-ն։ Ղեկավար` Ջիանլուկա Մարտինենգի։ Մասնակցել է Իտալիայի «Արենա դի Վերոնա 100+1» փառատոնին` հանդես գալով Վերդիի «Աիդա» օպերայում։ Ղեկավար` Յուլիան Կովաչև։ Մասնակցել է նաև Պիեռ Լուիջի Պիցցիի բեմադրած Վերդիի «Դիմակահանդես-պարահանդես» օպերային ներկայացմանը (ղեկավար՝ Անդրեա Բատտիստոնի), «Մադամ Բատերֆլայ» ներկայացմանը (ղեկավար՝ Մարկո Արմիլիատո)։

2015 թվականին Վերոնայի Տեատրո Ֆիլհարմոնիկոյում մասնակցել է «Տրավիատա» ներկայացմանը (ռեժիսոր` Հեննինգ Բրոքկհաուս)։ Նույն թվականի ամռանը հրավիրվել է Սիցիլիա՝ «Պալերմո կլասսիկա» միջազգային փառատոնի բացման գալա համերգին։

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ օպերային երգիչներ
Ալֆրեդ Հավան

**Ալֆրեդ Հավան** (), Համահայկական խաղերում Իրանի ներկայացուցիչ, Համահայկական խաղերի համաշխարհային կոմիտեի գործկոմի անդամ։

## Կենսագրություն
Ալֆրեդ Հավանը ծնվել է 1934 թվականին Թեհրանում։ 1952 թվականին անդամակցել է Սպահանի բասկետբոլի հավաքականին, որը երկրի առաջնությունում գրավել է երկրորդ տեղը և Սպահանի թեթև ատլետիկայի հավաքականին, որը երկրի առաջնությունում զբաղեցրել է երրորդ տեղը։ 1952 թվականին Մաշհադում կայացած հեռացատկի առաջնությունում 7 մետր 10 սմ արդյունքով ճանաչվել է հաղթող։ Մինչև 1956 թվականը հեռացատկ և բարձրացատկ մարզաձևերում մի քանի անգամ գրավել է առաջին և երկրորդ տեղերը։

1953-1957 թվականներին ազգային հավաքականի կազմում մասնակցել է Պակիստանում, Թուրքիայում, Իրաքում, Իտալիայում կայացած միջազգային առաջնությունների՝ հեռացատկի և բարձրացատկի մարզաձևերում նվաճելով առաջին, երկրորդ և երրորդ տեղերը։

1955 թվականին երկրի տասնամարտի առաջնությունում զբաղեցրել է հինգերորդ տեղը։

1966-1967 թվականներին մասնակցել է Թուրքիայի, Պակիստանի միջազգային և Մելբուռնի օլիմպիական նախապատրաստական խաղերին։

Հավանի մարզական կարիերան ավարտվել է ոտքի վնասվածքի պատճառով։

## Գրականություն
* Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012։

## Երկեր
* Իրանահայ անվանի մարզիկներ (Iranian Armenians In Sports), Նաիրի, 2011, 978-6005307177։

## Ծանոթագրություններ

Կատեգորիա:Իրանահայ բասկետբոլիստներ
Կատեգորիա:Իրանցի մարզիկներ
Գեորգի Առաքելով

**Գեորգի Առաքելով** (), հայ օպերային երգիչ (բարիտոն)։

## Կենսագրություն
Գեորգի Առաքելովը ծնվել է 1979 թվականի նոյեմբերի 4-ին Կիրովական քաղաքում։ 1996-2002 թվականներին սովորել է Վանաձորի Մ. Թավրիզյանի անվան երաժշտական ուսումնարանում, իսկ 2003-2008 թվականներին՝ Երևանի Կոմիտասի անվան պետական կոնսերվատորիայում։

2008 թվականից՝ Ալ․ Սպենդիարյանի անվան օպերայի և բալետի ազգային ակադեմիական թատրոնի մեներգիչ։

## Դերերգեր

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ օպերային երգիչներ
Ընտանիքի պլանավորման և սեռական առողջության կենտրոն

**Ընտանիքի պլանավորման և սեռական առողջության կենտրոն**, **Բեգլարյան բժշկական կենտրոն**, ընտանիքի պլանավորման և սեռական առողջության կենտրոն Երևանում։

## Պատմություն
Ընտանիքի պլանավորման և սեռական առողջության կենտրոնը (նախկինում թիվ 2 ծննդատուն) Հայաստանի առաջին մանկաբարձական-գինեկոլոգիական հիվանդնոցն է։ Այն գործում է 1920 թվականից։ Հիվանդանոցի շենքը կառուցվել է Ալեքսանդր Թամանյանի նախագծով։ Հիվանդանոցի շենքն ընդգրկված է Կենտրոն վարչական շրջանի պատմության և մշակույթի անշարժ հուշարձանների ցանկում։

Ընտանիքի պլանավորման և սեռական առողջության կենտրոնում գործում են բոլոր անհրաժեշտ բաժանմունքները, որտեղ մատուցվում է մանկաբարձական-գինեկոլոգիական օգնություն։ Կենտրոնը Երևանի պետական բժշկական համալսարանի Մանկաբարձության և գինեկոլոգիայի բաժնի հիմնական բազան է։ Կենտրոնի տնօրենն է Գագիկ Բեգլարյանը, ով միաժամանակ ԵՊԲՀ մանկաբարձության և գինեկոլոգիայի ամբիոնի վարիչն է։

Մանկաբարձական-գինեկոլոգիական կլինիկան հիմնադրման օրից գիտական-մեթոդական և կազմակերչական կենտրոն է, որը կլինիկական օրդինատուրայի շրջանակներում իրականացնում է կադրերի՝ մանկաբարձ-գինեկոլոգների պատրաստում։ Կենտրոնում կրթություն են անցնում ԵՊԲՀ 4-րդ, 5-րդ և 6-րդ կուրսի ուսանողները, կազմակերպվում է արտերկրից ժամանած ուսանողների ուսուցում։

Ընտանիքի պլանավորման և սեռական առողջության կենտրոնը միաժամանակ գիտական կենտրոն է, որտեղ անցկացվում են հետազոտություններ՝ մանկաբարձության և գինեկոլոգիայի արդիական հարցերի վերաբերյալ։ Գիտական վերջին ծրագրերից են մասնավորապես՝ հղիության անկրելիության, հիպերպլաստիկ գործընթացների ինֆեկցիոն գործոնները և կանաց սեռական օրգանների նախաքաղցկեղային հիվանդությունները, կանանց սեռական օրգանների բորբոքային հիվանդությունների մանկաբարձական-գինեկոլոգիական կողմերը, ընկերքի ուսումնասիրությունը։

## Ստորաբաժանումներ
* Բարձր ռիսկի խմբի հղիների բաժանմունք
* Ընտանիքի պլանավորման կաբինետ
* Լաբորատորիա
* Կանանց կոնսուլտացիա
* Հետծննդյան բաժանմունք
* Հիպերբարիկ օքսիգենացիայի կաբինետ
* Մանկաբարձական բաժանմունք
* Մանկական գինեկոլոգիայի բաժանմունք
* Նորածինների վերակենդանացման և ինտենսիվ թերապիայի բաժանմունք
* Ոչ վիրաբուժական գինեկոլոգիայի բաժանմունք
* Վերակենդանացման բաժանմունք
* Վերարտադրողության և անդրոլոգիայի բաժանմունք
* ՔԿԱ Դիմածնոտային վիրաբուժության բաժանմունք
* Օպերատիվ գինեկոլոգիայի բաժանմունք
* Ֆիզիոթերապևտիկ կաբինետ

## Ծանոթագրություններ

Կատեգորիա:1920 հիմնադրումներ Հայաստանում
Կատեգորիա:Հայաստանի առողջապահություն
Սերգեյ Սարկիսով

**Սերգեյ Սարկիսով** (, ), գործարար, մենեջեր, Համառուսական ապահովագրական միության փոխնախագահ, Ռուսաստանի ավտոապահովագրողների միության նախագահության և վարչության անդամ, ղեկավարում է Ռուսաստանի ավտոապահովագրողների միության վնասների կարգավորման  ընթացակարգերի մշակման և Եվրոպական արձանագրության մասով հանձնաժողովը, Ապահովագրողների պատասխանատվության ազգային միության նախագահության անդամ։ «Դելովայա Ռոսիա» համառուսական հասարակական կազմակերպության խորհրդի անդամ։

Տնտեսական գիտությունների թեկնածու (ատենախոսությունը՝ «Ապահովագրական ընկերության անձնակազմի կառավարումը նոր տնտեսության պայմաններում», 2004)։

Գործարար Նիկոլայ Սարկիսովի ավագ եղբայրը։

## Կենսագրություն
Ծնվել է ընտանիքում Վնեշտորգի աշխատողների ընտանիքում։ Նրա հայրը եղել է Անաստաս Միկոյանի մտերիմ աշխատակիցներից, մասնակցել է ԽՍՀՄ-ի Արտաքին առևտրի նախարարության ստեղծմանը։ Մանկության մի մասը անցկացրել է Կուբայում, որտեղ աշխատել է հայրը։ Իր առաջին ռուբլին վաստակել է տասներորդ դասարանում բեռնաթափելով վագոններ «Կուրսկայա ապրանքային» կայարանում : Պարբերաբար սկսեց գումար վաստակել  ինստիտուտի առաջին-երկրորդ կուրսում, աշխատելով ձևավորող և պատրաստելով պաստառներ Մոսկվայի մորթյա հագուստների կարի արհեստանոցում։ Ուսանողական տարիներին զբաղվել է տեխնիկական թարգմանությամբ։ Սկսած չորրորդ կուրսից երկու տարի աշխատել Լատինական Ամերիկայի Կենտկոմի  երիտասարդական կազմակերպությունների կոմերիտմիության կոմիտեում, որը  անմիջականորեն համակարգում էր  ԽՄԿԿ միջազգային բաժինը։

## Քննադատություն
Համաձայն Լոս Անջելեսի AMGA հայկական հեռուստաընկերության լրագրող Արթուր Սահակյանի, Սարկիսովը «բիզնեսներ ունի Լոս Անջելեսում և ծառայում է Ռուսաստանի շահերին», «որևէ առնչություն չունի հայկական պետության և հայկական շահերի հետ», «կաշառքով վերցրել է հյուպատոսի պաշտոնը»։ Բացի այդ, ըսդ Սահակյանի, Սարկիսովը Ռուսաստանի քաղաքացի է, ծնվել է Ռուսաստանում, խոսում է ռուսերեն և ունի բիզնես շահեր Ռուսաստանում։ Համաձայն Սահակյանի, Հայաստանում Լոս Անջելեսի հյուպատոսարանը զղբավում էր Հայաստանի օլիգարխների և նախկին իշխանությունների ներկայացուցիչների բիզնեսների պահպանությամբ, յուրայինների փիարով և ընդդիմադիր գործիչների, լրագրողների հավաքագրմամբ»։

## Ծանոթագրություններ

Կատեգորիա:Ռուս գործարարներ
Կատեգորիա:Պատվո շքանշանի ասպետներ (Հայաստան)
Կատեգորիա:Սցենարիստների և ռեժիսորների բարձրագույն դասընթացների շրջանավարտներ
Հրանտ Պապյան

**Հրանտ Պապյան** (), հայ օպերային երգիչ (բաս)։

## Կենսագրություն
Հրանտ Պապյանը ծնվել է 1969 թվականի փետրվարի 16-ին Երևանում։ 1993 թվականին ավարտել է Երևանի Կոմիտասի անվան պետական կոնսերվատորիայի նվագախմբային ֆակուլտետը՝ որպես հոբոյահար։ 1999-2002 թվականներին աշխատել է Հայաստանի պետական ակադեմիական երգչախմբում։

2002 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ։ Եղել է նաև Պետական ֆիլհարմոնիկ նվագախմբի և Պետական ակադեմիական երգչախմբի մեներգիչներից։

## Դերերգեր

## Ծանոթագրություններ

Կատեգորիա:Հայ օպերային երգիչներ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Պողոս Բեազբեկյան

**Պողոս Բեազբեկյան** (), հայ օպերային երգիչ (բաս)։

## Կենսագրություն
Պողոս Բեազբեկյանը 1994-1999 թվականներին սովորել է Երևանի Կոմիտասի անվան պետական կոնսերվատորիայում, այնուհետև՝ 2000-2002 թվականներին, շարունակել է ուսումը կոնսերվատորիայի ասպիրանտուրայում։ 2005 թվականի մարտի 4-ից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ։

Հյուրախաղերով շրջագայել է Հայաստանում և Սիրիայում։

## Դերերգեր

## Մրցանակներ և պարգևներ
* Միհրան Երկաթի անվան մրցանակ (1996)
* Իսահակյանի անվան հանրապետական մրցույթի առաջին մրցանակ (1997)
* Հայ-գերմանական միջազգային մրցույթի 3-րդ մրցանակ (2000)

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ օպերային երգիչներ
Հովհաննես Ներսեսյան

**Հովհաննես Ներսեսյան** (), հայ օպերային երգիչ (բաս)։

## Կենսագրություն
Հովհաննես Ներսեսյանը 1993-2000 թվականներին սովորել է Երևանի թիվ 51 միջնակարգ դպրոցում, իսկ 2000-2003 թվականներին՝ Երուսաղեմի հայկական ժառանգավորաց վարժարանում։ 2011-2015 թվականներին սովորել է Երևանի Կոմիտասի անվան պետական կոնսերվատորիայում։ 2014 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ։

1997 թվականից հոգևոր ծառայություն է մատուցում Արարատյան Հայրապետական թեմում, իսկ 2009 թվականից՝ Արարատյան Հայրապետական թեմի առաջնորդանիստ Սուրբ Սարգիս եկեղեցում՝ որպես սարկավարգ։

## Վարպետության դասեր
* Ստեփանակերտում մասնակցել է Լյուբով Կազարնովսկայայի վարպետության դասընթացներին (2015)
* Ա. Սպենդիարյանի անվան օպերայի և բալետի ազգային ակադեմիական թատրոնում մասնակցել է ՌԴ ժողովրդական արտիստ Լարիսա Գերգիևայի վարպետության դասընթացներին (2015)
* Սանկտ Պետերբուրգում վարպետության դասընթացներ է վերցրել «Մարիինյան» թատրոնին կից «Երիտասարդ օպերային երգիչների» ակադեմիայում (2014, 2015)
* Ա. Սպենդիարյանի անվան օպերայի և բալետի ազգային ակադեմիական թատրոնում մասնակցել է աշխարհահռչակ սոպրանո Մոնսերատ Կաբալիեի վարպետության դասընթացին (2013)

## Դերերգեր

## Մրցանակներ և պարգևներ
* Պավել Լիսիցյանի անվան վոկալիստների 4-րդ միջազգային մրցույթի 2-րդ մրցանակակիր (2016, Վլադիկավկազ)
* Նիկոլայ Ռիմսկի-Կորսակովի անվան երիտասարդ օպերային երգիչների 9-րդ միջազգային մրցույթի առաջին մրցանակակիր (2015, Տիխվին, ՌԴ)
* «Օպերան առանց սահմաննների» երիտասարդ օպերային երգիչների միջազգային մրցույթի 3-րդ մրցանակակիր (2014 Կրասնոդար, ՌԴ)
* Մարիա Բիեշուի անվան երիտասարդ կատարողների միջազգային մրցույթի 3-րդ մրցանակակիր (2013, Քիշինև, Մոլդովա)
* ՀՀ նախագահի  երիտասարդական մրցանակի մրցանակակիր և ոսկե մեդալակիր՝ դասական երաժշտություն բնագավառում «Երգեցողություն» անվանակարգում (2013, Երևան, ՀՀ)

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ օպերային երգիչներ
Կատեգորիա:Հայաստանի Հանրապետության Նախագահի երիտասարդական մրցանակի դափնեկիրներ
Սերգեյ Սարգսյան (օպերային երգիչ)

**Սերգեյ Սարգսյան** (), հայ օպերային երգիչ (բաս)։

## Կենսագրություն
Սերգեյ Սարգսյանը ծնվել է 1988 թվականին Երևանում։ 1995-2005 թվականներին սովորել է Երևանի թիվ 54 միջնակարգ դպրոցում։ Դպրոցն ավարտելուց հետո ուսումը շարունակել է Եվրոպական կրթական տարածաշրջանային ակադեմիայում (2006-2012)։ 2012-2016 թվականներին սովորել է Երևանի Կոմիտասի անվան պետական կոնսերվատորիայում։ 2015 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ։

2015 թվականին «Գոհար» սիմֆոնիկ նվագախմբի և երգչախմբի հետ, որպես մենակատար, համերգային շրջագայություններով հանդես է եկել Լիբանանում։

## Դերերգեր

## Մրցանակներ և պարգևներ
* Նոդար Գաբունիայի անվան օպերային երգիչների միջազգային մրցույթի 3-րդ մրցանակակիր (2013, Թբիլիսի, Վրաստան)
* «Օպերան առանց սահմաննների» երիտասարդ օպերային երգիչների միջազգային մրցույթի դիպլոմ, հատուկ մրցանակ (2014, Կրասնոդար, ՌԴ)
* Հայաստանի նախագահի երիտասարդական մրցանակի մրցանակակիր և ոսկե մեդալակիր՝ դասական երաժշտություն բնագավառում՝ «Երգեցողություն» անվանակարգում (2014, Երևան, Հայաստան)

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ օպերային երգիչներ
Խորեն Խորխոռունի

**Խորեն Խորխոռունի** (գրաբար՝ Խորէն, ), Հայոց մաղխազ Մարզպանական Հայաստանում, սպարապետ Վարդան Մամիկոնյանի զինակիցը,
Խորխոռունիների նախարարական տոհմից։

## Կենսագրություն
Խորեն Խորխոռունին մասնակցել է 450-451 թվականների Մարզպանական Հայաստանում տեղի ունեցած Վարդանանց պատերազմին։ Աղվանից պատերազմում ընկերանում է սպարապետ Վարդան Մամիկոնյանի հետ։ Մասնակցում 451 թվականի մայիսի 26-ին տեղի ունեցած Ավարայրի ճակատամարտին, որտեղ էլ նահատակվում է իր 19 ընկերներով։

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 2, Ցուցակ 1, Էջ 543
* «Վասն Վարդանայ եւ Հայոց պատերազմին», Եղիշե, Վենետիկ, 1828, էջ 77, 93, 117
* «Եղիշէ վարդապետ եւ իւր Պատմութիւնն Հայոց պատերազմի», Հ. Ներսէս Վ. Ակինեան, Մատենագրական-պատմական ուսումնասիրութիւն, հատոր Բ, Վիեննա, Մխիթարյան տպարան, 1936 (Ազգային մատենադարան, ՃԽ), էջ 474
*

Կատեգորիա:Խորխոռունիներ
Կատեգորիա:Մաղխազներ
Կատեգորիա:Վարդանանց պատերազմ
Կատեգորիա:Վարդանանք
Սևակ Ավետիսյան

**Սևակ Գարիկի Ավետիսյան** (), բալետի հայ մենապարող։ Հայաստանի վաստակավոր արտիստ (2017)։

## Կենսագրություն
Սևակ Ավետիսյանը ծնվել է 1988 թվականի հունվարի 7-ին Երևանում։ 1997-2006 թվականներին սովորել է Երևանի պարարվեստի ուսումնարանում։ 2004 թվականին՝ Երևանի Ա. Սպենդիարյանի անվան օպերային և բալետի ազգային ակադեմիական թատրոնի բալետի դերասան, իսկ 2005 թվականից՝ առաջատար մենապարող։

## Խաղացանկ

## Մրցանակներ և պարգևներ
* Սոչիի Յու.Գրիգորովիչի անվան 2-րդ միջազգային մրցույթի 2-րդ մրցանակակիր (2008)
* ՀՀ «Մովսես Խորենացի» մեդալ (2012)
* Հայաստանի վաստակավոր արտիստ (2017)

## Ծանոթագրություններ

Կատեգորիա:Բալետի հայ պարողներ
Կատեգորիա:Երևանի պարարվեստի ուսումնարանի շրջանավարտներ
Կատեգորիա:Մովսես Խորենացու մեդալակիրներ
Կատեգորիա:Հայաստանի վաստակավոր արտիստներ
Մերի Հովհաննիսյան

**Մերի Հովհաննիսյան** (), բալետի հայ մենապարող, Հայաստանի վաստակավոր արտիստ։

## Կենսագրություն
Մերի Հովհաննիսյանը ծնվել է 1986 թվականին Երևանում: 1995-2004 թվականներին սովորել է Երևանի պարարվեստի պետական ուսումնարանում: 2003 թվականին՝ ուսումնարանը չավարտած, Ա. Սպենդիարյանի անվան օպերայի և բալետի ազգային ակադեմիական թատրոնում հանդես է եկել Արամ Խաչատրյանի «Հավերժություն» բալետում։ 

2005 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի առաջատար մենակատար:

Հյուրախաղերով շրջագայել է Ռուսաստանում, Եգիպտոսում, Թուրքիայում, Սիրիայում, Բահրեյնում, Քաթարում, Արաբական Միացյալ Էմիրություններում և այլն:

## Խաղացանկ

## Ծանոթագրություններ

Կատեգորիա:Բալետի հայ պարուհիներ
Կատեգորիա:Հայաստանի վաստակավոր արտիստներ
Օկտավիան Գոգա

**Օկտավիան Գոգա** (, ), ռումինացի պոետ, դրամատուրգ, ակադեմիկոս, աջ ծայրահեղական քաղաքական գործիչ։ 1937 թվականի դեկտեմբերի 28-ից մինչև 1938 թվականի փետրվարի 11-ը եղել է Ռումինիայի վարչապետ։ Ռումինական ակադեմիայի անդամ։

## Կենսագրություն
Օկտավիան Գոգան ծնվել է Տրանսիլվանիայի Սիբիու քաղաքի Ռեշինարի գյուղում։ Ավարտել է Բուդապեշտի համալսարանը։ Եղել է ռումինական ազգայնական շարժման ակտիվ ներկայացուցիչ Տրանսիլվանիայում։ Մինչ Առաջին համաշխարհային պատերազմը, ձերբակալվել է հունգարական իշխանությունների կողմից։ Մի քանի անգամ, մինչև Ռումինիայի և Տրանսիլվանիայի միավորումը, թաքնվել է Ռումինիայում, որտեղ ակտիվ մասնակցություն է ունեցել երկրի գրական և քաղաքական կյանքում։ 1920 և 1926 թվականներին զբաղեցրել է Արվեստների և ներքին գործերի նախարարի պաշտոնները՝ գեներալ Ալեքսանդր Ավրեսկու կառավարությունում։ 1935 թվականին գլխավորել է պրոֆաշիստական Ազգային-քրիստոնեական կուսակցությունը։ 1930-ական թվականներին մասնակցել է ռումինական մի քանի բանկերի և մոնոպոլիաների կառավարմանը, որոնց միջոցով էլ կապ է հաստատել արտասահմանյան կապիտալի հետ։ 1937 թվականի դեկտեմբերի 28-ից մինչև 1938 թվականի փետրվարի 11-ը զբաղեցրել է Ռումինիայի վարչապետի պաշտոնը։ Գոգայի կառավարությունը, որի կազմի մեջ մտել է նաև Ալեքսանդր Կուզան, վարել է ազգայնական պրոֆաշիստական քաղաքականություն՝ արտաքին քաղաքականության մեջ ուղղված լինելով դեպի հիտլերյան Գերմանիա։ Ընդունել է մի քանի հակասեմական օրենքներ, որոնցով հրեաները զրկվում էին ռումինական քաղաքացիությունից։

[thumb|left|Մահարձանը [Դասականների ծառուղի|Դասականների ծառուղում]]

Իշխանությունից հեռացվելուց հետո՝ Օկտավիան Գոգան հաստատվել է Տրանսիլվանիայի իր կալվածքներում, որտեղ էլ 1938 թվականի մայիսի 7-ին մահացել է գլխուղեղի արյան զեղումից։

## Ծանոթագրություններ

## Գրականություն
* Ovidiu Papadima, *Octavian Goga*, ed. a II-a, Bucureşti, Fundaţia Regală pentru Literatură şi Artă, 1944
* Ion Dodu Bălan, *Octavian Goga* (monografie), Bucureşti, Editura Minerva, 1971
* Mircea Popa, *Octavian Goga între colectivitate şi solitudine*, Cluj, Editura Dacia, 1981
* Ilie Guţan, *Octavian Goga — răsfrângeri în evantai*, Sibiu, Editura Imago, 2002
* Gheorghe I. Bodea, *Octavian Goga — o viaţă, un destin*, Cluj, Editura Limes, 2004
* *Contribuţii la o bibliografie Octavian Goga (1965—2004)*, Cluj, Casa Cărţii de Ştiinţă, 2006.

Կատեգորիա:Ռումինացի գրողներ
Կատեգորիա:Ռումինիայի վարչապետներ
Կատեգորիա:20-րդ դարի թարգմանիչներ
Կատեգորիա:Ռումինացի դրամատուրգներ
Կատեգորիա:Ռումինացի բանաստեղծներ
Կատեգորիա:Ռումինացի լրագրողներ
Կատեգորիա:Ռումինիայի քաղաքական գործիչներ
Կատեգորիա:Բուդապեշտի համալսարանի շրջանավարտներ
Կատեգորիա:20-րդ դարի լրագրողներ
Հարություն Արզումանյան

**Հարություն Սևակի Արզումանյան** (), հայ դիրիժոր։ Երևանի Կոմիտասի անվան պետական կոնսերվատորիայի պրոֆեսոր։ Գրականագետ, բանասիրական գիտությունների դոկտոր, պրոֆեսոր Սևակ Արզումանյանի որդին է։

## Կենսագրություն
Հարություն Արզումանյանը ծնվել է 1971 թվականին Երևանում։ Սովորել է որպես ջութակահար, այնուհետև իբրև դիրիժոր։ 1998-2000 թվականներին եղել է Էմին Խաչատուրյանի օգնականը, այնուհետև կատարելագործել է վարպետությունը Կոնրադ ֆոն Աբելի և Դոմինիկ Ռուիցի մոտ (Ֆրանսիա, Գերմանիա)։

2000 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի դիրիժոր։ Ղեկավարել է մի քանի տասնյակ ներկայացումներ՝ «Աիդա», «Տրուբադուր», «Տրավիատա», «Ալեկո», «Դավիթ Բեկ», «Ալմաստ», «Արշակ Բ», «Դոն Ժուան» և այլն։

«Նոր անուններ», «Վերադարձի», «Ազգային պատկերասրահ» միջազգային փառատոնների դիրիժորն է։

Ա. Սպենդիարյանի անվան երաժշտական մասնագիտական դպրոցի նվագախմբի հիմնադիր ու գեղարվեստական ղեկավար։

Հյուրախաղերով շրջագայել է Գերմանիայում, Իտալիայում, Բուլղարիայում, Լատվիայում, Լեհաստանում, Ուկրաինայում, Ռուսաստանում, Վրաստանում, Խորվաթիայում, Թաիլանդում և այլուր։

## Մրցանակներ և պարգևներ
* Դիրիժորների համահայկական մրցույթի հաղթող, գլխավոր մրցանակակիր (1999)
* Լեհաստանի Գ. Ֆիտելբերգի անվան դիրիժորների 7-րդ միջազգային մրցույթի երրորդ մրցանակակիր (2003)
* Վ. Ժորդանիայի անվան դիրիժորների 5-րդ միջազգային մրցույթի հաղթող, «Նվագախմբի մրցանակ» և «Հանդիսատեսի համակրանք մրցանակի» դափնեկիր (2005)

## Ծանոթագրություններ

Կատեգորիա:Հայ դիրիժորներ
Վարազշապուհ Պալունի

**Վարազշապուհ Պալունի** (), հայ նախարար Մարզպանական Հայաստանում, Վասպուրական աշխարհի Պալունիք գավառի տանուտերը, մարզպան Վասակ Սյունու զինակիցը, Պալունիների նախարարական տոհմից։

## Վարդանանց պատերազմ

Իշխան Վարազշապուհ Պալունին, 449 թվականին, մասնակցում է Պարսից Հազկերտ Բ-ի հրովարտակի պատասխանին Արտաշատի ժողովում։ Ապստամբների երկպառակտման պատճառով, դառնում է Հայոց մարզպան Վասակ Սյունու կողմնակիցը ընդդեմ Վարդան Մամիկոնյանի և նրա կուսակիցների։ Վարդանանց պատերազմից հետո, Ատրորմիզդ մարզպանի հրամանով գնում է սպարապետ Վարդան Մամիկոնյանի եղբոր՝ Հմայակ Մամիկոնյանի դեմ և ջարդում նրան։

## Ծանոթագրություններ

Կատեգորիա:5-րդ դարի հայ նախարարներ
Աթանես Առաքելյան

**Աթանես Առաքելյան** (), հայ դիրիժոր։ Երևանի Կոմիտասի անվան պետական կոնսերվատորիայի պրոֆեսոր։

## Կենսագրություն
Աթանես Առաքելյանը ծնվել է 1955 թվականի հոկտեմբերի 22-ին Երևանում։ Ավարտել է Սայաթ-Նովայի անվան երաժշտական դպրոցի ջութակի դասարանը, Ռոմանոս Մելիքյանի անվան երաժշտական ուսումնարանի խմբավարական բաժինը, այնուհետև՝ Կոմիտասի անվան պետական կոնսերվատորիայի երգչախմբավարության բաժինը և ասպիրանտուրան և օպերային-սիմֆոնիկ դիրիժորության բաժինը։

1985 թվականին ՀՀ մշակույթի նախարարությունը Առաքելյանին գործուղել է Մոսկվա՝ վերապատրաստման դասընթացների՝ ԽՍՀՄ ժողովրդական արտիստ, պրոֆեսոր Վլադիմիր Մինինի դասարան։ 1984-1988 թվականներին՝ Հայաստանի երգչախմբային ընկերության Արամ Տեր-Հովհաննիսյանի անվան երգչախմբի դիրիժոր։ 1988-1996 թվականներին աշխատել է Երևանի պետական երաժշտական մանկական թատրոնում։ Որպես դիրիժոր-բեմադրիչ իրականացրել է մի շարք մանկական օպերային և բալետային ներկայացումներ։

1990 թվականից դասավանդում է Կոմիտասի անվան պետական կոնսերվատորիայի օպերային պատրաստման ամբիոնում, 2003 թվականից՝ նույն կոնսերվատորիայի պրոֆեսոր։

1993-2008 թվականներին ղեկավարել է Ա. Բաբաջանյանի անվան երաժշտամանկավարժական քոլեջը։ 2005 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի դիրիժոր։ 2008 թվականից Հայաստանի երաժշտական ընկերության նախագահի տեղակալն է։

## Խաղացանկ

## Մրցանակներ և պարգևներ
* ՀՀ կրթության և գիտության նախարարության ոսկե մեդալ (2005)
* ՀՀ մշակույթի նախարարության պատվոգիր (2011)

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ դիրիժորներ
Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Շահի մզկիթ (Թեհրան)

**Շահի մզկիթ** (), մզկիթ Իրանի Թեհրան քաղաքում։ Տեղակայված է Թեհրանի Մեծ շուկայի հյուսիսային մասում։ Թեհրանի գլխավոր մզկիթն է, հայտնի է նաև որպես **Սուլթանի մզկիթ** ()։

## Կառույց
Շահի մզկիթը կառուցվել է Ֆաթհ-Ալի շահի պատվերով, Ղաջարիների կառավարության տարիներին՝ որպես նոր դինաստիայի օրինականության խորհրդանիշներից մեկը։ Երբ ավարտվել էր մզկիթի կառուցումը, այն համարվում էր Թեհրանի ամենակարևոր ճարտարապետական հուշարձանը։

Նասր Էդ Դին Շահի իշխանության տարիներին կառույցին ավելացվել են երկու մինարեներ։ Մզկիթն ամբողջանում է փոքրիկ ոսկեզօծ գմբեթով։ Այն ունի նաև երկու շաբեստաններ (իրանական ճարտարապետությանը բնորոշ՝ ծածկով ազատ տարածք)։

Մզկիթի բակ կարելի է մտնել Թեհրանի Մեծ շուկայի մի քանի մասերից։ Վերջինս համարվում է մայրաքաղաքի առևտրական կենտրոնը։ Կան մի քանի առանձնահատուկ ճարտարապետական նմանություններ Շահի մզկիթի, Շիրազում Վակիլի մզկիթի և Բորուջերդի Թագավորական մզկիթի միջև։

## Նշանավոր իրադարձություններ
1905 թվականի դեկտեմբերի 11-ին Թեհրանի կառավարիչը Շահի մզկիթի բակում հրապարակավ մեղադրանք ներկայացրեց 17 առևտրականներին շաքարի գների բարձրացման համար։ Նրանց նվաստացումը դուր չեկավ շուկայում աշխատողներին և որպես բողոք փակվեցին շուկայի դռները։ Կառավարության դեմ հասարակական ընդվզումները Իրանի Սահմանադրական հեղափոխության պատճառ դարձան։
 
1951 թվականին մարտի 7-ին, Իրանի վարչապետ հակա-կոմունիստ Հաջ Ալի Ռազմարան, Այաթոլլա Ֆեյզի հիշատակության համար այցելում է Շահի մզկիթ։ Ճանապարհին՝ մզկիթի մեծ բակում, նա սպանվում է Խալիլ Թահմասեբի կողմից։ Վերջինս «Նյու Յորք Թայմս» պարբերականի կողմից նկարագրվել է որպես «կրոնական ֆանատ»։ Ըստ Բրիտանիկա հանրագիտարանի [13] Թահմասեբին եղել է Շիա ակտիվիստական խմբի անդամ, որն իրենից ներկայացնում է ծայրահեղական կրոնական կազմակերպություն, որը սերտ կապեր ուներ ավանդական առևտրական դասի և հոգևորականների հետ։ 1952 թվականին Թահմասեբին ազատ է արձակվում, նրան ներում է շնորհվում Իրանի խորհրդարանի կողմից և հռչակվում որպես իսլամի զինվոր։ 1953 թվականին վերջինիս կրկին կալանավորում են և դատապարտում։ 1955 թվականին մահապատժի է ենթարկվում։

## Պատկերասրահ

Mezquita Shah, Teherán, Irán, 2016-09-17, DD 47.jpg|Շահի մզկիթի մուտքը
4(مسجد شاه (امام خمینی.jpg|Մուտքի զարդանախշերը
Mezquita Shah, Teherán, Irán, 2016-09-17, DD 49-51 HDR.jpg|Գմբեթի զարդանախշերը
Bazaar Tehran 3.jpg|Մզկիթի մուտքը Թեհրանի Մեծ շուկայի կողմից


## Ծանոթագրություններ

Կատեգորիա:Գմբեթավոր կրոնական շենքեր և կառույցներ
Կատեգորիա:Թեհրանի մզկիթներ
Կատեգորիա:Թեհրանի տեսարժան վայրեր
Ֆրանկ Էլմոր Ռոսս

**Ֆրանկ Էլմոր Ռոսս** (, ), ամերիկացի աստղագետ և ֆիզիկոս։

## Կենսագրություն
Ֆրանկ Ռոսսը ծնվել է 1874 թվականին Սան Ֆրանցիսկոյում։ 1901 թվականին նա Կալիֆորնիայի համալսարանում ստացել է դոկտորի աստիճան։ 1915 թվականին նա աշխատել է Eastman Kodak-ի լաբորատորիայում։ 1929-1939 թվականներին աստղագետը գլխավորել է Յերկեսի աստղադիտարանը։ Ֆրանկ Ռոսսը մահացել է 1960 թվականին, 86 տարեկան հասակում։

Ֆրանկ Ռոսստ եղել է Գիտությունների Ազգային Ակադեմիայի և Ամերիկյան աստղագիտական հասարակության անդամ։ Ի պատիվ նրա Լուսնի և Մարսի վրա հայտնի են խառնարաններ։

## Գիտական աշխատանքներ
Ֆրանկ Ռոսսը հայտնաբերել է ավելի քան 400 փոփոխական աստղ և մոտ 1000 աստղ իրենց մեծ շարժման հետ միասին։ Այս բոլոր օբյեկտները ունեն «Ռոսս» անունը սերիական համարով (օրինակ, Ռոսս 128)։ Նա նաև գրել է հոդվածներ Մարսի և Վեներայի ուսումնասիրության վերաբերյալ։

## Ծանոթագրություններ

## Արտաքին հղումներ
* Obs '''81''' (1961) 76
* PASP '''73''' (1961) 182—184
* QJRAS '''2''' (1961) 276—278

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի աստղագետներ
Կատեգորիա:Ամերիկացի գիտնականներ
Կատեգորիա:Ամերիկացի ֆիզիկոսներ
Կատեգորիա:Ֆիզիկոսներ այբբենական կարգով
Կարեն Սարգսյան (խմբավար)

**Կարեն Աշոտի Սարգսյան** (), հայ խմբավար։ Հայաստանի վաստակավոր արտիստ (2006)։

## Կենսագրություն
Կարեն Սարգսյանը ավարտել է ԵՊՄԻ և Երևանի պետական կոնսերվատորիայի օպերաին-սիմֆոնիկ դիրիժորության բաժինները։ 1972-1980 թվականներին ղեկավարել է Երևանի պետական համալսարանի երգչախումբը, որի հետ համերգներով շրջագայել է Խորհրդային Միությունում, այդ թվում՝ Բալթիկ պետություններում, Մոսկվայում և Սանկտ Պետերբուրգում։ Միաժամանակ ղեկավարել է նաև Էջմիածնի եկեղեցու երգչախումբը։

1989 թվականին հիմնել է «Տղամարդկանց երգչախումբը» և համերգներով բազմիցս շրջագայել Արևմտյան Գերմանիայում։ 1993 թվականին Սիդնեյ քաղաքի հայ համայնքը Սարգսյանին հրավիրել է աշխատելու «Կոմիտաս» երգչախմբի և Սիդնեյի սիմֆոնիկ նվագախմբի հետ։

1994-2011 թվականներին և 2017 թվականից` Ա․ Սպենդիարյանի անվան օպերայի և բալետի ազգային ակադեմիական թատրոնի խմբավար։ Նրա ղեկավարությամբ երգչախումբը հյուրախաղերով հանդես է եկել Մոսկվայում (1995), ԱՄՆ-ում (1999), Իսպանիայում (1999, 2000), Լիբանանում (2001) և այլն։ Ղեկավարել է Ջուզեպպե Վերդիի «Օթելլո», «Տրուբադուր», «Տրավիատա», «Աիդա», Գաետանո Դոնիցետիի «Պողիկտոս», Ռ. Լեոնկավալլոի «Պայացներ», Արմեն Տիգրանյանի «Անուշ», Տիգրան Չուխաջյանի «Արշակ Երկրորդ», Ավետ Տերտերյանի «Երկրաշարժ», Ա. Հարությունյանի «Սայաթ Նովա» օպերաների բեմադրությունները։

1995 թվականից պարբերաբար ելույթներ է ունեցել Սիրիայի Հալեպ քաղաքում, որտեղ ձայնագրել է Հայկական Սուրբ մեսսայի ամբողջական տարբերակը։ 2016 թվականին Նյու Յորքում` Խ. Մեյխանեջյանի Սբ. Պատարագը` հեղինակի հետ։

2014 թվականից, Ամենայն Հայոց Գարեգին Բ կաթողիկոսի հրամանով սկսել է ղեկավարել Երևանի Գրիգոր Լուսավորիչ մայր եկեղեցու և հոգևոր ճեմարանի երգչախումբը։

2017 թվականի հունիսից՝ Ա․ Սպենդիարյանի անվան օպերայի և բալետի ազգային ակադեմիական թատրոնի տնօրեն և գեղարվեստական ղեկավար Կոնստանտին Օրբելյանի հրավերով վերադարձել է օպերային թատրոն, որտեղ շարունակում է ղեկավարել թատրոնի երգչախումբը։

Կարեն Սարգսյանին շնորհվել է ՀՀ մշակույթի նախարարության ոսկե մեդալ (2012) և Սուրբ Սահակ- Սուրբ Մեսրոպ շքանշան (2018)։

## Խաղացանկ

## Մրցանակներ և պարգևներ
* Հայաստանի վաստակավոր արտիստ (2006),
* ՀՀ մշակույթի նախարարության ոսկե մեդալ (2012),
* Սուրբ Սահակ-Սուրբ Մեսրոպ շքանշան (2018)։

## Ծանոթագրություններ

Կատեգորիա:Հայ խմբավարներ
Կատեգորիա:Հայաստանի վաստակավոր արտիստներ
Կատեգորիա:Հայ երաժիշտներ
Կատեգորիա:ՀՀ մշակույթի նախարարության ոսկե մեդալակիրներ
Կարեն Սարգսյան (այլ կիրառումներ)

**Կարեն Սարգսյան** անուն ազգանունը կարող է վերաբերել՝
* Կարեն Սարգսյան, հայ խմբավար։
* Կարեն Սարգսյան, ԼՂՀ քաղաքական գործիչ։
* Կարեն Սարգսյան, հայ քաղաքական գործիչ, Գեղարքունիքի մարզպետ։
Սիմոն Խաչատրյան (այլ կիրառումներ)

**Սիմոն Խաչատրյան** անունը կարող է վերաբերել հետևյալ անձանց.

* Սիմոն Խաչատրյան (ազատամարտիկ) (1958 - 1994), ազատամարտիկ, ինքնուս նկարիչ, քանդակագործ։
* Սիմոն Խաչատրյան (հասարակական գործիչ) (1946-2015), ազգային հասարակական գործիչ, նկարիչ։
Ավետիս Բարսեղյան

**Ավետիս Բարսեղյան** (), հայ բեմանկարիչ։ Հայաստանի վաստակավոր նկարիչ (2011)։

## Կենսագրություն
Ավետիս Բարսեղյանը ծնվել է 1949 թվականի հուլիսի 19-ին Երևանում։ 1957-1968 թվականներին սովորել է Չայկովսկու անվան միջնակարգ դպրոցում, իսկ 1970-1975 թվականներին՝ Գեղարվեստա-թատերական ինստիտուտի դիզայնի բաժնում։ 1980-1988 թվականներին եղել է Ա. Սպենդիարյանի անվան օպերայի և բալետի ազգային ակադեմիական թատրոնի նկարչական արտադրամասի վարիչը, իսկ 1988-1995 թվականներին՝ գլխավոր նկարիչը։

1995-1997 թվականներին՝ ՌԴ «Պրեմիերա» միավորման գլխավոր նկարիչ։

1999 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի գլխավոր նկարիչ։

## Ձևավորումներ

## Մրցանակներ և պարգևներ
* «Արտավազդ» մրցանակ՝ որպես տարվա լավագույն ներկայացում (2010)
* Հայաստանի վաստակավոր նկարիչ (2011)
* Հայաստանի մշակույթի նախարարության ոսկե մեդալ (2017)

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:Հայաստանի վաստակավոր նկարիչներ
Կատեգորիա:Հայ բեմանկարիչներ
Սիմոն Խաչատրյան (ազատամարտիկ)

**Սիմոն Թաթոսի Խաչատրյան** (), հայ ազատամարտիկ, ինքնուս նկարիչ, քանդակագործ։

## Կենսագրություն
Սիմոն Խաչատրյանը ծնվել է 1958 թվականին Երևանում։ 1977-1979 թվականներին ծառայել է ԽՍՀՄ ԶՈՒ-ում։ 1976 թվականին ավարտել է Երևանի սննդի արդյունաբերության տեխնիկումը։ 1988 թվականից մասնակցել է գործադուլների, հացադուլների, հանրահավաքների։

1989-1994 թվականներին «Սյունիք» աշխարհազորայինի, «Արաբո», էջմիածնի կամավորական ջոկատների կազմերում մասնակցել է ՀՀ Գորիսի (Կոռնիձոր, Շուռնուխ, Խնձորեսկ), Կապանի (Դավիթ Բեկ), Վայքի (Բարձրունի, Խնձորուտ) և ԼՂՀ Հադրութի, Մարտակերտի (Կիչան, Դրմբոն, Սարսանգի հիդրոհանգույց, Մատաղիս) շրջանների ինքնապաշտպանական և ազատագրական մարտերին։ Գորիսի ինքնապաշտպանության ժամանակ վիրավորվել է, ապաքինվելուց հետո վերադարձել մարտադաշտ։

Մահացել է 1994 թվականին Արցախի Մարտակերտի շրջանի Մատաղիս գյուղում։ Թաղված է Եռաբլուրում։

## Որպես արվեստագետ
Ունի հայրենասիրության թեմային նվիրված մի շարք գեղանկարչական ստեղծագործություններ և քանդակներ, որոնք ցուցադրվել են «Զենք և վրձին» խորագիրը կրող ցուցահանդեսներում (Երևան, 1999 և 2000)։

## Պարգևներ
Պարգևատրվել է ՀՀ «Արիություն» մեդալով։

## Ծանոթագրություններ

Կատեգորիա:Արիության մեդալակիրներ
Կատեգորիա:Արցախյան պատերազմի մասնակիցներ հայկական կողմից
Կատեգորիա:Ինքնուս նկարիչներ
Կատեգորիա:Հայ ազատամարտիկներ
Կատեգորիա:Հայ քանդակագործներ
Սոֆյա Էրամջյան

**Սոֆյա Էրամջյան** (), հայ դերասանուհի, Հակոբ Պարոնյանի անվան երաժշտական կոմեդիայի պետական թատրոնի հիմնադիրներից մեկը։

## Կենսագրություն
Սովորել է Մոսկվայում։ Բեմական վարպետություն է սովորել Ռուբեն Սիմոնովի թատերական ստուդիայում։ Տիգրան Չուխաջյանի «Կարինե» օպերետի հայաստանյան առաջին բեմադրության հերոսուհու՝ Կարինեի առաջին դերակատարն է եղել։

## Դերերը թատրոնում

## Ծանոթագրություններ

Կատեգորիա:Հայ դերասանուհիներ
Ռաիսա Սարկիսովա

**Ռաիսա Սարկիսովա** (), հայ դիրիժոր,  Հակոբ Պարոնյանի անվան երաժշտական կոմեդիայի պետական թատրոնի հիմնադիրներից մեկը։

## Կենսագրություն
Երևանի Հակոբ Պարոնյանի անվան երաժշտական կոմեդիայի պետական թատրոնի հիմնադրման օրը՝ 1942 թվականի հունիսի 22-ին, թատրոնի առաջին՝ Նելսոնի «Թագավորը զվարճանում է» ներկայացման դիրիժորն է եղել։

1950 թվականին նշանակվել է թատրոնի գլխավոր դիրիժոր։ Բացի դասական օպերետներից Ռաիսա Սարկիսովան ղեկավարել է նաև հայկական ժամանակակից երաժշտական գործեր։

## Խաղացանկ

## Ծանոթագրություններ

Կատեգորիա:Հայ դիրիժորներ
Գրիգոր Սահակյան

**Գրիգոր Սահակյան** (), հայ բեմանկարիչ, ՀՀ մշակույթի վաստակավոր գործիչ։

## Կենսագրություն
Գրիգոր Սահակյանը 1978-2010 թվականներին՝ մինչև մահկանացուն կնքելը, աշխատել է Հակոբ Պարոնյանի անվան երաժշտական կոմեդիայի պետական թատրոնում։ Երկար տարիներ եղել է թատրոնի գլխավոր նկարիչը։

Տասնյակ ներկայացումներ է ձևավորել Ռիգայի և Երևանի օպերային թատրոններում, Սունդուկյանի անվան, Պատանի հանդիսատեսի, Գյումրիի, Վանաձորի, Արտաշատի, Բեյրութի Վ. Փափազյանի անվան, Դոնի-Ռոստովի և այլ թատրոններում։ 30 և ավելի տարիներ եղել է Երևանի գեղարվեստա-թատերական ինստիտուտի ուսանողական թատրոնի բեմանկարիչը։

## Ձևավորած ներկայացումներ

## Ծանոթագրություններ

Կատեգորիա:Հայ բեմանկարիչներ
Սիմոն Խաչատրյան (հասարակական գործիչ)

**Սիմոն Խաչատրյան** (), իրանահայ ազգային հասարակական գործիչ, նկարիչ, գեղագրության վարպետ, Հայկական ժողովրդային շարժման վաստակավոր անդամ։

## Կենսագրություն
Սիմոն Խաչատրյանը ծնվել է 1946 թվականին Թավրիզում։ Նրա նախնիները Վանից էին և, Հայոց ցեղասպանությունից փրկվելով, ապաստանել էին  Իրանի Ատրպատական նահանգում։ Թավրիզում Սիմոնի հայրը գործել է անկախ, մայրը Իրանում դերձակության և ասեղնագործության առաջին ուսուցիչներից է եղել։ 1951 թվականին ընտանիքը Թավրիզից տեղափոխվել է Թեհրան։ Սիմոնը մանկուց տարվել է նկարչությամբ և գծագրությամբ։ Ծնողների և ուսուցչուհին՝ տիկին Լեոնի Թաշչյանը, ուղորդել են նրան դեպի նկարչության և գեղագիտության աշխարհը։ Նախնական և միջնակարգ կրթությունը ստացել է հայոց ազգային դպրոցներում, այնուհետև ուսումը շարունակել է Արդյունաբերական կառավարման ինստիտուտում (1971), ICS–(USA), Ընդհանուր հաշվառում (1973), անգլերեն՝  Լոնդոնի Թրինիթի քոլեջում (1974), և Իրանի R.C.D. տնտեսագիտության միջազգային քոլեջի մաքսային բաժնում (1979)։

Մասնագիտությամբ եղել է հաշվապահ և աշխատել է Իրանի հայտնի ընկերությունում։ Սիմոն Խաչատրյանը երկար տարիներ զբաղվել է գեղանկարչությամբ, գրաֆիկայով ու գեղագրությունով։ Տիրապետել է հայերեն, պարսկերեն և անգլերեն լեզուներին կատարել է թարգմանություններ։

Սիմոն Խաչատրյանը Հայկական նորագույն ազգային ազատագրական պայքարում ակտիվ մասնակցության համար 1984-1986 թվականներին կալանավորվել է։ Պայքարում նրա ծածկանունը եղել է «Արծիվ», որը հաճախ օգտագործել է իր գծագրություններում։

## Անդամակցություն
* Իրանի որակավորված հաշվապահների ինստիտուտ
* Իրանի կառավարման ասոցիացիա
* Իրանի տնտեսագետների ասոցիացիա
* Ամերիկայի հաշվապահների ազգային հասարակության
* Հայկական բարեգործական ընդհանուր միության Իրանի մասնաճյուղ

## Գրականություն
* Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012։

## Ծանոթագրություններ

Կատեգորիա:Իրանահայ հասարակական գործիչներ
Կատեգորիա:Իրանահայ նկարիչներ
Կատեգորիա:Քաղաքական կեղծանուններ
Կատեգորիա:Հայ գեղանկարիչներ